[{"text_idx": "#000001", "text": "Eesti perearstid otsustasid perearstide puudusega jo\u0303ulisemalt vo\u0303itlema hakata ning ka\u0308iku lasta ekstreemsed vahendid: alates 1. aprillist alustavad perearstikeskustes seniste to\u0308o\u0308tajate ko\u0303rval praktiseerimist lapsed, kes omandavad oskused to\u0308o\u0308 ka\u0308igus."}, {"text_idx": "#000002", "text": "Eesti Perearstide Seltsi juhatuse liikme perearst Karmen Jolleri so\u0303nul tehti perearstidele mitmeid ettepanekuid to\u0308o\u0308koormuse va\u0308hendamiseks. Arstide asemel olid valikus nii kohaliku ka\u0308sito\u0308o\u0308na valmistatud kratid kui ka tehisintellekt. Lo\u0303plik valik langes hoopis lastele."}, {"text_idx": "#000003", "text": "\u201cLapsed on siirad ning empaatilised, mis on meedikute to\u0308o\u0308s a\u0308a\u0308rmiselt oluline. Samuti o\u0303pitakse ja harjutatakse o\u0303iged to\u0308o\u0308vo\u0303tted kohe algusest peale sisse,\u201d selgitas Joller."}, {"text_idx": "#000004", "text": "Minister Riina Sikkut tunnustab perearstide algatust: \u201cVa\u0308ga tore, kui noored saavad varakult ameti selgeks. Teen ka ettepaneku, et piirkondades, kus on puudu lasteaiakohtadest, asuvad pereo\u0303e ametisse lasteaialapsed.\u201d Arusaadavalt mo\u0303jutab otsus perearstipraksiste lahtiolekuaegu, seega on edaspidi kella 13-15 vahel paus lo\u0303unauinakuks."}, {"text_idx": "#000005", "text": "Ministri ma\u0308a\u0308rusega kehtestatakse piirang, et u\u0308he perearsti nimistu juurde vo\u0303ib vo\u0303tta appi kuni 3 last, et haridusasutused pa\u0308ris tu\u0308hjaks ei ja\u0308a\u0308ks."}, {"text_idx": "#000006", "text": "\u201cLahendus on innovaatiline, kiidame algatuse tegijaid,\u201d so\u0303nas O\u0303dede Liidu asepresident Gerli Liivet. \u201cTa\u0308iskasvanud patsientidele paneme siinkohal aga su\u0308damele, et enne visiidile minemist tutvuksid nad sla\u0308ngi so\u0303nadega ja emotikonide ta\u0308hendustega. Siis on arsti ja patsiendi teineteisemo\u0303istmine parem. Samas vo\u0303ib vo\u0303tta visiidile kaasa ka oma lapse, kes siis vajadusel to\u0303lgib.\u201d"}, {"text_idx": "#000007", "text": "Perearstide mo\u0303tet toetavad ka haigekassa ning terviseamet. Terviseameti peadirektor Merike Ju\u0308rilo so\u0303nul aitab laste kaasamine perearstikeskuste tegevusse tagada nii perearstide juurdekasvu kaugemas tulevikus kui lahendada erinevaid probleeme juba ka la\u0308hitulevikus. \u201cKaks-kolm aastat perearstikeskuses praktiseerinud teismeline suudab vajadusel kergemaid protseduure ka perearsti ja\u0308relevalveta la\u0308bi viia. Seega vo\u0303iks 16-aastaseks saanud noorukeid rakendada juba perearstide ajutiste asendajatena,\u201d u\u0308tles Ju\u0308rilo, kelle so\u0303nul aitab uus la\u0308henemine terviseameti hinnangul kokku hoida raha ka arstide va\u0308ljao\u0303ppe pealt. \u201cTulevikus vo\u0303ib ko\u0303ne alla tulla ka Tartu u\u0308likooli arstiteaduskonna po\u0303hio\u0303ppe sulgemine.\u201d"}, {"text_idx": "#000008", "text": "Haigekassa tervitab perearstide algatust ning alustab pilootprojektiga, et va\u0308lja to\u0308o\u0308tada uus perearsti motivatsioonipakett koos nutilahendustega noortele spetsialistidele. Pilooti rahastatakse innovatsioonifondist."}]